b'\n_START_ARTICLE_\nSanda \xc8\x9a\xc4\x83ranu\n_START_PARAGRAPH_\nSanda \xc8\x9a\xc4\x83ranu (n. 7 ianuarie 1939) a fost timp de 40 de ani o foarte apreciat\xc4\x83 crainic\xc4\x83 a postului Televiziunea Rom\xc3\xa2n\xc4\x83.\n_START_SECTION_\nStudii\n_START_PARAGRAPH_\nDup\xc4\x83 trei ani de Politehnic\xc4\x83 (Facultatea de Chimie Industrial\xc4\x83), Sanda \xc8\x9a\xc4\x83ranu a urmat cursurile Institutului de Art\xc4\x83 Teatral\xc4\x83 \xc8\x99i Cinematografic\xc4\x83, pe care le-a absolvit \xc3\xaen 1963, preg\xc4\x83tindu-se pentru o carier\xc4\x83 de actri\xc8\x9b\xc4\x83. \xc3\x8en timpul studen\xc8\x9biei a colaborat cu Televiziunea pentru diverse emisiuni. Printre profesori l-a avut \xc8\x99i pe regizorul Alexandru Fin\xc8\x9bi.\n_START_SECTION_\nTeleviziune\n_START_PARAGRAPH_\nLa absolvirea facult\xc4\x83\xc8\x9bii, \xc3\xaentruc\xc3\xaet nu era nici un loc \xc3\xaen teatrele bucure\xc8\x99tene a fost repartizat\xc4\x83 la Craiova, dar a refuzat. \xc3\x8en aceea\xc8\x99i zi a fost invitat\xc4\x83 la Televiziune \xc8\x99i, dup\xc4\x83 o discu\xc8\x9bie cu vicepre\xc8\x99edintele institu\xc8\x9biei, i s-a oferit postul de crainic\xc4\x83. Ini\xc8\x9bial l-a refuzat \xc8\x99i pe acesta, pentru c\xc4\x83 \xc3\xae\xc8\x99i dorea s\xc4\x83 lucreze \xc3\xaen teatru. \xc3\x8en urma insisten\xc8\x9belor a acceptat totu\xc8\x99i postul. La acel moment Televiziunea mai avea numai doi crainici, Cleo Stieber \xc8\x99i Florin Br\xc4\x83tescu (primul crainic al Televiziunii, din 1957); prima crainic\xc4\x83 fusese Mariana Zaharescu._NEWLINE_De-a lungul anilor, din dorin\xc8\x9ba de a se \xc3\xaentoarce la teatru, \xc8\x99i-a dat demisia de dou\xc4\x83 ori, dar a fost convins\xc4\x83 de colegi s\xc4\x83 r\xc4\x83m\xc3\xaen\xc4\x83._NEWLINE_S-a retras din fa\xc8\x9ba camerelor \xc3\xaen 1998, din proprie ini\xc8\x9biativ\xc4\x83, continu\xc3\xaend \xc3\xaens\xc4\x83 colaborarea cu Televiziunea, ca narator la emisiunea \xe2\x80\x9eTeleenciclopedia\xe2\x80\x9d, ca traduc\xc4\x83tor \xc8\x99i ca realizator al emisiunii \xe2\x80\x9eUn z\xc3\xa2mbet pentru v\xc3\xa2rsta a treia\xe2\x80\x9d. De asemenea a colaborat la ziarul Cronica rom\xc3\xa2n\xc4\x83.'